CELEX: 32017D0623(01)
Language: hu
Date: 2017-06-21 00:00:00
Title: A Bizottság végrehajtási határozata (2017. június 21.) az 1308/2013/EU európai parlamenti és tanácsi rendelet 105. cikkében említett, egy borágazati elnevezéshez tartozó termékleírás módosítására irányuló kérelemnek az Európai Unió Hivatalos Lapjában történő közzétételéről (Rosé des Riceys [OEM])

23.6.2017   
            
            
               HU
            
            
               Az Európai Unió Hivatalos Lapja
            
            
               C 200/4
            
         A BIZOTTSÁG VÉGREHAJTÁSI HATÁROZATA
   (2017. június 21.)
   az 1308/2013/EU európai parlamenti és tanácsi rendelet 105. cikkében említett, egy borágazati elnevezéshez tartozó termékleírás módosítására irányuló kérelemnek az Európai Unió Hivatalos Lapjában történő közzétételéről (Rosé des Riceys [OEM])
   (2017/C 200/06)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 97. cikke (3) bekezdésére,
   mivel:
   
               (1)
            
            
               Franciaország az 1308/2013/EU európai parlamenti és tanácsi rendelet 105. cikke szerinti kérelmet nyújtott be a „Rosé des Riceys” elnevezéshez tartozó termékleírás módosítása érdekében.
            
         
               (2)
            
            
               A Bizottság megvizsgálta a kérelmet és megállapította, hogy az 1308/2013/EU rendelet 93–96. cikkében, a 97. cikke (1) bekezdésében, valamint a 100., 101. és 102. cikkében meghatározott feltételek teljesülnek.
            
         
               (3)
            
            
               Annak érdekében, hogy lehetőség nyíljon az 1308/2013/EU rendelet 98. cikke szerinti felszólalási nyilatkozatok benyújtására, a „Rosé des Riceys” elnevezéshez tartozó termékleírás módosítására irányuló kérelmet közzé kell tenni az Európai Unió Hivatalos Lapjában,
            
         A KÖVETKEZŐKÉPPEN HATÁROZOTT:
   Egyetlen cikk
   A „Rosé des Riceys” elnevezéshez tartozó termékleírás módosítására irányuló, az 1308/2013/EU európai parlamenti és tanácsi rendelet 105. cikke szerinti kérelem e határozat mellékletében található.
   Az 1308/2013/EU rendelet 98. cikkének megfelelően e határozat kihirdetése jogot keletkeztet arra, hogy a termékleírásnak az e cikk első bekezdésében említett módosítása ellen a határozatnak az Európai Unió Hivatalos Lapjában való kihirdetése időpontjától számított két hónapon belül kifogást emeljenek.
   
      Kelt Brüsszelben, 2017. június 21-én.
      
         
            a Bizottság részéről
         
         Phil HOGAN
         
            a Bizottság tagja
         
      
   
   
      (1)  HL L 347., 2013.12.20., 671. o.
   
   
      MELLÉKLET
      
         „ROSE DES RICEYS”
      
      
         PDO-FR-A1363-AM01
      
      A kérelem benyújtásának időpontja 2014.12.22.
      
         Termékleírás-módosítási kérelem
      
      1.   A módosításra vonatkozó szabályok
      
      Az 1308/2013/EU rendelet 105. cikke – Nem kisebb jelentőségű módosítás
      2.   A módosítás leírása és indokolása
      
      2.1.   Borkészítési eljárások
      
      A termékleírás VI. pontja „A szőlőültetvény művelése” (1) bekezdése „Művelési módok” a) alpontja „Ültetvénysűrűség” a következő mondattal egészül ki: „Különleges rendelkezések: A megfelelő munkagépek akadálytalan mozgása érdekében a 35 %-osnál nagyobb lejtőn, illetve a 10 %-osnál nagyobb ferdeségű 25 %-osnál meredekebb lejtőn elhelyezkedő parcellákon belül a legfeljebb hat soronként kialakított utak szélessége 1,5 és 3 m között változhat. Ebben az esetben a többi sor közötti és az egy soron belül található szőlőtőkék közötti távolság összege nem haladhatja meg a 2,3 m-t”.
      A szőlőültetvény egyes parcellái nagy dőlésszögű lejtőn találhatók, amelyek művelése nem oldható meg a hagyományos mezőgazdasági gépekkel. A helikopter művelésbe való bevonásának tilalma miatt a nagy dőlésszögű lejtőkre kialakított gépeket kell alkalmazni, amelyek a maximálisan engedélyezettnél szélesebb utakon tudnak csak közlekedni. Az új rendelkezés a nagy dőlésszögű lejtőn (35 %-osnál nagyobb, illetve 10 %-osnál nagyobb ferdeségű 25 %-osnál meredekebb lejtő) található szőlőültetvényeken engedélyezi az 1,5–3 m széles utak kialakítását.
      A többi sor esetében a sorok közötti távolság (a szőlőtőkék és a sorok közötti távolság összege) 2,5 m-ről 2,3 m-re csökken.
      Ez a pont az egységes dokumentum 5. pontjában „Borkészítési eljárások”„Ültetvénysűrűség/Különleges rendelkezések” címszó alatt szerepel.
      A termékleírás IX. pontja „Feldolgozás, borkészítés, termesztés, palackozás, raktározás” (1) bekezdése „Általános rendelkezések” c) alpontjában „Borászati és fizikai eljárások” a „tölgy” szó törlésre kerül, így a fadarabok használatának tilalma nem korlátozódik kizárólag a tölgyfadarabokra.
      Ez a pont az egységes dokumentum 5. pontjában „Borkészítési eljárások”„Különleges borászati eljárások” címszó alatt szerepel.
      2.2.   Külső megjelenés és címkézés
      
      A termékleírás XII. pontja „Külső megjelenés és címkézés” kiegészül egy b) alponttal, amely az 1308/2013/EU rendelet 120. cikke (1) bekezdésének g) pontja értelmében engedélyezi a címkén a földrajzi jelzés szerinti területnél kisebb földrajzi egység nevének feltüntetését. A kisebb földrajzi egység feltüntetésének feltételei pontosításra kerülnek.
      Ez a pontosítás az egységes dokumentum 9. pontjában „Egyéb lényeges feltételek” Kiegészítő megnevezések/A címkézésre vonatkozó kiegészítő rendelkezések címszó alatt szerepel.
      2.3.   A szőlőültetvény művelése
      
      A termékleírás VI. pontja „A szőlőültetvény művelése” (1) bekezdése „Művelési módok” b) pontjában „A metszésre vonatkozó szabályok” eddig az aszimmetrikus Guyot-metszést a többi metszési módszer egyik variációjaként tűntették fel, most az ellenőrzés megkönnyítése miatt szerepel a leírásban. A tartós kordon metszésmódot törölték a termékleírásból. Úgy tűnik, hogy ez a metszésmód a (termékleírásban ismertetett) Royat-kordon metszésmódszer egyik változata, a két metszésmód közötti különbség a fiatalítás mértéke. Így e metszésmód részletes ismertetésére nincs szükség.
      Ez a rendelkezés nem érinti az egységes dokumentumot.
      A termékleírás VI. pontja „A szőlőültetvény művelése” (1) bekezdése „Művelési módok” az f) alpontot „A lombsátor magassága” követően kiegészül egy g) alponttal „A parcella maximális átlagos terhelése”, a korábbi g) és h) alpontból h) és i) alpont lesz. Az új alpont a parcella maximális átlagos terhelését tartósan 19 700 kg/ha-ban és 17 szőlőfürt/m2-ben határozza meg, figyelembe véve a terméshozamra vonatkozóan Champagne-ban meghatározott kísérleti időszak eredményeit.
      Ez a rendelkezés nem érinti az egységes dokumentumot.
      A termékleírás VI. pontja „A szőlőültetvény művelése” (2) bekezdésében „Egyéb művelési módok” megjegyzésre kerül, hogy „az oltalom alatt álló eredetmegjelölés földrajzi területéhez tartozó parcella morfológiájának, felszín alatti rétegeinek, talajának integritását és fenntarthatóságát biztosító elemeinek lényegi megváltoztatása tilos, kivéve a klasszikus talajműveleteket. A rendelkezés célja az olyan műveletek megtiltása, amelyek lényeges változtatásokat eredményeznek a talajban, mivel bizonyos esetekben ilyen jellegű túlkapásokat tapasztaltak.
      Ez a rendelkezés nem érinti az egységes dokumentumot.
      2.4.   Terméshozam – Termőre fordulás
      
      A termékleírás I. fejezete VIII. pontja „Terméshozam – Termőre fordulás” (1) bekezdése „Terméshozam” a terméshozamot tartósan 12 400 kg/ha-ban állapítja meg a kísérleti időszakban (a 2007-es betakarítástól a 2011/2012-es forgalmazási évig) megfigyelt eredmények alapján. A terméshozam így 10 400 kg/ha-ról 12 400 kg/ha-ra emelkedik.
      A növényanyag, a növényegészségügyi feltételek javulása, a szőlőültetvény hosszú élettartamát garantáló művelési módszerek, valamint az éghajlat változása miatt megnövekedett mezőgazdasági terméshozam miatt szükségesnek tűnt a terméshozam átértékelése. A terméshozam emelkedése nem hat negatívan a bor minőségére. Meg kell jegyezni, hogy kizárólag a terméshozamkorlát szerepel az egységes dokumentumban.
      A termékleírás VIII. pontja „Terméshozam – Termőre fordulás” (4) bekezdése „Különleges rendelkezések” kiegészül a következő mondattal: „Egy adott betakarítás vonatkozásában és tekintettel annak sajátosságaira, tárcaközi rendelettel csökkenthető ez a mennyiség”. Ez a rendelkezés a francia jogszabályoknak megfelelően (a mezőgazdaságról és a tengeri halászatról szóló törvénykönyv R. 642-7. cikke utolsó francia bekezdése) lehetővé kívánja tenni egy adott forgalmazási évben a 160 kg mennyiségű szőlőből nyert lefejtett must engedélyezett mennyiségének csökkentését.
      Ez a rendelkezés nem érinti az egységes dokumentumot.
      2.5.   Egyéb módosítások
      
      
                  a)
               
               
                  a termékleírás II. fejezetének I. pontja „Bejelentési kötelezettség” kiegészül két új nyilatkozattal:
                  
                              —
                           
                           
                              A (2) bekezdésben „Nyilatkozat az ültetvénysűrűségnek a különleges rendelkezéseknek megfelelő kiigazításáról”: ez a nyilatkozat lehetővé teszi a VI. pont „A szőlőültetvény művelése” (1) bekezdése „Művelési módok” a) alpontjában „Ültetvénysűrűség”, „Különleges rendelkezések” szereplő rendelkezéseknek való megfelelést.
                              Ez a módosítás nem érinti az egységes dokumentumot.
                           
                        
                              —
                           
                           
                              A (3) bekezdésben „A parcellák kialakítására vonatkozó nyilatkozat” lehetővé teszi a VI. pont „A szőlőültetvény művelése” (2) bekezdése „Egyéb művelési módok” c) alpontjában szereplő rendelkezéseknek való megfelelést.
                              Ez a módosítás nem érinti az egységes dokumentumot.
                           
                        
            
                  b)
               
               
                  A termékleírás III. fejezetében a legfontosabb ellenőrizendő pontokat és az értékelési módszereket összefoglaló táblázat kiegészül a parcellák kialakítására vonatkozó ponttal, tekintettel arra, hogy a termék sajátossága szempontjából fontos a parcellák jellegzetességeinek megőrzése.
                  Ez a módosítás nem érinti az egységes dokumentumot.
               
            
                  c)
               
               
                  A termékleírás III. fejezetének II. pontjában az ellenőrzési struktúrára vonatkozó hivatkozás kiegészítésre került, és az INAO nemzeti ellenőrzési hivatal címét is aktualizálták.
                  Ezek az információk a termékleírás módosítására irányuló kérelem „Egyéb információk” fül alatt is megtalálhatók.
               
            
                  d)
               
               
                  Szövegezési pontosítások
                  
                              —
                           
                           
                              A termékleírás I. fejezetének IX. pontjában „Feldolgozás, borkészítés, termesztés, palackozás, raktározás” a borkészítés melléktermékeinek megsemmisítésére vonatkozó rendelkezések összhangba kerültek az említett termékek megsemmisítésére vonatkozó jogszabályi rendelkezésekkel. A (2) bekezdés b) alpontjában a következő mondat módosításra kerül: „A szüretet követő év július 31-ig a bor előállítása során keletkezett lefejtett must 1,5 %-át meg kell semmisíteni”;
                           
                        
                              —
                           
                           
                              A termékleírás I. fejezetének XI. pontja „Átmeneti intézkedések”(2) bekezdésében „A parcella terméshozama és maximális átlagos terhelése” a parcella terméshozamára és a maximális átlagos terhelésére vonatkozó rendelkezések visszavonásra kerültek a kísérleti időszak befejeztével.
                              Ez a módosítás nem érinti az egységes dokumentumot.
                           
                        
            
                  e)
               
               
                  Egyéb módosítások
                  A jelenlegi módosítási kérelem keretében az egységes dokumentum frissítése az e-Ambrosia szoftverben bevezetett új benyújtási szabályoknak megfelelően történt.
               
            EGYSÉGES DOKUMENTUM
      1.   Elnevezés(Ek)
      
      Rosé des Riceys (FR)
      2.   A földrajzi árujelző típusa
      
      OEM – oltalom alatt álló eredetmegjelölés
      3.   A szőlőből készült termékek kategóriái
      
      
               
                  1.
               
               
                  Bor
               
            4.   A bor(ok) leírása
      
      Csendes rozé borok
      A borok természetes, térfogatszázalékban megadott alkoholtartalma legalább 10 %.
      A dúsítást követően a bor alkoholtartalma nem haladhatja meg a 13 térfogatszázalékot.
      A borok erjesztettcukor-tartalma (glükóz és fruktóz) nem haladhatja meg literenként a 3 g-ot.
      Az általános jogszabályokban szereplő szabályozás vonatkozik a maximális teljes alkoholtartalomra, a minimális alkoholtartalomra, a minimális teljes savtartalomra, az illékony maximális savtartalomra, a teljes maximális kéndioxid-tartalomra.
      Vizuális megjelenése fényes és intenzív, színe a világos lazactól a buzérvörösig terjedő árnyalatokat mutat. Kellemes, könnyű bor, íze sokáig megmarad a szájban. Fiatalon aromája a piros gyümölcsök ízére emlékeztet. Több év állás után összetett ízvilágra tesz szert, zamata gyakran a szárított gyümölcsök, fűszerek ízét, egyes évjáratok esetében a kandírozott gyümölcsök aromáját idézi. Általánosságban ezt a bort könnyedség, egyensúly és ízharmónia jellemzi.
      5.   Borkészítési eljárások
      
      a)   Alapvető borászati eljárások
      
      
         Faszén
      
      Különleges borászati eljárás
      Tilos a szén használata borászati célokra, akár külön akár a különböző készítményekbe keverve. A fadarabok alkalmazása is tilos.
      A dúsítási eljárás során az erjesztett must térfogatának növelése a bor térfogatszázalékban kifejezett alkoholtartalmának 1 %-os növelése mellett nem haladhatja meg az 1,12 %-ot.
      A fenti rendelkezéseken kívül a borok készítésénél alkalmazott borászati gyakorlatoknak meg kell felelniük a közösségi szinten és a mezőgazdasági törvénykönyvben meghatározott kötelezettségeknek.
      
         Ültetvénysűrűség – Általános rendelkezések
      
      Művelési gyakorlat
      A szőlősorok távolsága nem haladhatja meg az 1,5 m-t. Az egy soron belül található szőlőtőkék közötti távolság 0,9 m és 1,5 m között változik. A sorok közötti és az egy soron belül található szőlőtőkék közötti távolság összege nem haladhatja meg a 2,5 m-t.
      
         Ültetvénysűrűség – Különleges rendelkezések
      
      Művelési gyakorlat
      A megfelelő munkagépek akadálytalan mozgása érdekében
      
                  —
               
               
                  a 35 %-osnál nagyobb lejtőn,
               
            
                  —
               
               
                  illetve a 10 %-osnál nagyobb ferdeségű 25 %-osnál meredekebb lejtőn elhelyezkedő parcellákon belül
               
            a legfeljebb hat soronként kialakított utak szélessége 1,5 és 3 m között változhat. Ebben az esetben a többi sor közötti és az egy soron belül található szőlőtőkék közötti távolság összege nem haladhatja meg a 2,3 m-t.
      
         A metszésre vonatkozó szabályok
      
      Művelési gyakorlat
      A szőlőtőkék és a termőágak sem fedhetik egymást. A szemek száma négyzetméterenként nem haladhatja meg a 18-at. A metszést legkésőbb az (F) (12. Lorenz) fenológiai fázisban kell elvégezni vagy mielőtt 4 levél kifejlődne. A szőlő metszése a következő technikák alkalmazásával történik:
      
                  —
               
               
                  Royat-kordon metszésmódszer
               
            
                  —
               
               
                  egyszerű Guyot-, kettős Guyot- és aszimmetrikus Guyot-művelés.
               
            b)   Maximális hozamok
      
      15 500 kg szőlő hektáronként
      6.   Körülhatárolt terület
      
      
                  a)
               
               
                  A szőlő betakarítása, a borkészítés és a bor érlelése Aube megye alábbi településének területén történik: Les Riceys.
               
            
                  b)
               
               
                  Emellett a borkészítés és a bor érlelése Aube megye alábbi településeinek területén történik: Avirey-Lingey, Bagneux-la-Fosse, Balnot-sur-Laignes, Bragelogne-Beauvoir, Gyé-sur-Seine, Mussy-sur-Seine, Neuville-sur-Seine.
               
            7.   Fontosabb borszőlőfajták
      
      Pinot noir N
      8.   A kapcsolat(ok) leírása
      
      1.   A földrajzi területre vonatkozó információ
      
                  a)
               
               
                  A kapcsolathoz hozzájáruló természeti tényezők leírása
                  A földrajzi terület Aube megye déli részén nyolc települést foglal magában. Les Riceys település a Côte des Bar tájegységben található. A geológiai szubsztrátum jelentős részét a kimmeridgei emelet alkotja, amelyet mélyen tagol a középpontjában elhelyezkedő La Laignes folyó völgye és más peremvölgyek. A kimmeridgei emeletet a márga és a mészkőpadok váltakozása jellemzi és a szőlőművelésre legmegfelelőbb talajok alapzatát képezi. A szürke agyagos mészkőhordalék által alkotott lejtőket sok apró kavics borítja, ami hozzájárul a talaj felmelegítéséhez. A pontosan meghatározott parcellákra telepített szőlőültetvények a legmagasabb és leglejtősebb, keleti és déli fekvésű domboldalakon találhatók. Az északi elhelyezkedés miatt a területnek eléggé hűvös az éghajlata, ugyanakkor a völgyek közé ékelt, körkörösen kialakított szőlőültetvényekre kedvező mezoklíma jellemző.
               
            
                  b)
               
               
                  A kapcsolathoz hozzájáruló emberi tényezők leírása
                  A szőlőültetvények tanúsított eredete a VIII. századig vezethető vissza olyan dokumentumok segítségével, amelyek említést tesznek a település szőlőültetvényeiről. A XVIII. század elejétől kezdve a les Riceys-ből származó borokra már jelentős kereslet volt Hollandiában, Belgiumban, a párizsi régióban és Franciaország északi részén, ahogy erről Champagne tartomány szerződéseket őrző hivatala által összeállított szállítási statisztikák tanúskodnak. 1875-ben a szőlőtermesztés virágzik. Közel 35 kereskedő kereskedik a les Riceys-ben előállított borokkal. Ezt a lendületet töri meg a filoxérajárvány és a falusi munkaerőt elszívó textilipar fellendülése Aube megyében. A szőlővidék egy része újjáalakul, amikor 1927-ben Aube megye csatlakozik a champagne-i borvidékhez, azonban ez a megújulás nem megy könnyedén. Maradt a vidéken azonban néhány olyan eltökélt termelő, akiknek kitartása meghozta az eredményt, és a bor 1947. december 8-án megkapta a „Rosé des Riceys” oltalom alatt álló eredetmegjelölést. A 60-as években betelepült fiatal borászoknak köszönhetően a borászati tevékenység újból népszerű lett a térségben és fellendült a termelés. 1968. szeptember 26-án megalakul a „Rosé des Riceys” OEM termelőinek szervezete.
               
            2.   A termék minőségére és jellemzőire vonatkozó információk
      A „Rosé des Riceys” egy csendes bor, évjáratának feltüntetése kötelező. Vizuális megjelenése fényes és intenzív, színe a világos lazactól a buzérvörösig terjedő árnyalatokat mutat. Kellemes, könnyű bor, íze sokáig megmarad a szájban. Fiatalon aromája a piros gyümölcsök ízére emlékeztet. Több év állás után összetett ízvilágra tesz szert, zamata gyakran a szárított gyümölcsök, fűszerek ízét, egyes évjáratok esetében a kandírozott gyümölcsök aromáját idézi. Általánosságban ezt a bort könnyedség, egyensúly és ízharmónia jellemzi.
      3.   Okozati összefüggések
      A legdélebbi és legkeletebbi fekvésű, kavicsos talajú meredek lejtőkön az optimális fényviszonyok és a talaj megfelelő felmelegedése következtében már kora tavasszal fejlődésnek indul a vegetáció. Ilyen körülmények között a fotoszintézis optimálisnak mondható, és garantált a bogyók érése is. A szőlőhegyek magas fekvésük miatt nem éri a völgyek mélyén megrekedő hideg levegő, a dombok felső részén tálalható erdők és a területet át- meg átszövő erdős részek felbecsülhetetlen védelmet nyújtanak a fennsík felől érkező hideg légtömegek ellen. A szőlődombok lejtői és a kimeridgei mészkő repedései optimális természetes vízhálózatot biztosítanak. A mészkőpadok közé ékelődő márga nyáron biztosítja a szükséges vízutánpótlást, ami különös jelentőséggel bír a meleg és száraz években. Végül pedig a nyári melegek és a kimmeridgei kavicsok által visszavert napsugarak melege kölcsönzi a bornak az érés során a kandírozott gyümölcsre emlékeztető fűszeres ízvilágot. A pinot noir N szőlőfajtát már a XIX. században Jules GUYOT is a les Riceys-i borok készítésére legalkalmasabb szőlőfajtának tartotta. A leszüretelt szőlő teljes mennyiségét be kell tölteni a szüretelőkádba, mivel így érvényesül és fejlődik legjobban a pinot noir N fajta aromája az erjesztés alatt, aminek az optimális időtartamát a tapasztalt és hozzáértő borászok állapítják meg. V. RENDU beszámol arról, hogy „Riceys-ben az első küvéket nagy műgonddal készítik. A hosszas erjesztést kerülik annak érdekében, hogy a les Riceys-i borra jellemző tiszta és finom íz megmaradjon.”
      9.   További alapvető feltételek
      
      
         Az évjárat megnevezése
      
      Jogi keret:
      Nemzeti jogszabályok
      A további feltétel típusa:
      A címkézésre vonatkozó kiegészítő rendelkezések
      A feltétel leírása:
      A boron kötelezően fel kell tüntetni az évjáratot.
      
         Kiegészítő megnevezések
      
      Jogi keret:
      Nemzeti jogszabályok
      A további feltétel típusa:
      A címkézésre vonatkozó kiegészítő rendelkezések
      A feltétel leírása:
      A „Rosé des Riceys” OEM eredetmegjelölés a termékleírásban meghatározott feltételek mellet kiegészülhet a földrajzi jelzés szerinti területnél kisebb földrajzi egység nevének megjelölésével.
      
         A termékleírás közzétételére történő hivatkozás
      
      https://info.agriculture.gouv.fr/gedei/site/bo-agri/document_administratif-0e6797aa-7711-4406-975b-1ca510a31f66